તારીખ ૩૧ ઓક્ટોબરનાં રોજ સરદાર પટેલની જન્મ જયંતિ આવી રહી છે ત્યારે કેવડિયા ખાતે સ્ટેચ્યુ ઓફ યુનિટી પ્રતિમાનાં અનાવરણ માટે રાજ્ય સરકાર દ્વારા તડામાર તૈયારીઓ ચાલી રહી છે અને પ્રચાર પ્રસાર રાષ્ટ્ર વ્યાપી અભિયાનમાં ગુજરાતનાં નાયબ મુખ્યમંત્રી નિતિન પટેલને ફરીવાર હોર્ડિંગ્સમાંથી ગાયબ કરી દીધા છે કે બાદબાકી કરી છે તેની ચર્ચા સચિવાલયથી લઈને તમામ પાટીદાર પ્રભાવિત ક્ષેત્રોમાં ચાલી રહી છે. જ્યારે નામદાર કોર્ટનાં હુકમ કે કોઈ આદેશ હોય તો નાયબ મુખ્યમંત્રીની બાદબાકી કરવામાં આવતી હોય તો ડેપ્યુટી સીએમની ગરીમાનું પણ વિચારવું જાઈએ તેવો લોકોનો કક ઊઠવા પામ્યો છે. આજે મુખ્યમંત્રી વિજય રૂપાણી સમકક્ષ પુરપાટ વેગે પ્રજાનાં પ્રશ્નોને વાંચા આપી રહ્યાં હોય તો તે ડેપ્યુટી સીએમ નિતિન પટેલ હોવાનું પણ ચિત્ર ઉપસી આવ્યું છે આજે સોમવારથી શુક્રવારે જો સૌથી વધારે વર્કલોડ અને લોકોને વધારે મળતાં હોય અને સંભાવના હોય તો નિતિન પટેલનો નંબર આવે છે.